Wieħed mill-modi kif id-devozzjoni lejn il-Madonna ta' Lourdes xterdet fil-gżejjer Maltin hu permezz tal- Kurunella f'ġieħ l-Imqaddsa Verġni Marija ta' Lourdes. Din il-Kurunella ġiet miktuba minn Dun Pietru Pawlu Xuereb meta dan kien il-kappillan tal-parroċċa tal-Qrendi. Fit-23 ta' Ġunju 1881, jiġifieri tlieta u għoxrin sena biss wara d-dehriet tal-Madonna f'Lourdes li seħħew fl-1858. L-Isqof ta' Malta, Mons. Carmelo Scicluna, approva din il-Kurunella li magħha huwa għoġbu jagħti erbgħin jum Indulġenza lil min jitlob b'devozzjoni din il-Kurunella.' Din il-Kurunella miktuba bil-Malti hija magħmula minn ħmistax-il strofa b'erba' versi Wara kull strofa hemm ir- f ritornell tal-Ave Marija. Il-Kurunella hija l miktuba bi stil mexxej u devot filwaqt li l tiġbor fil-qosor il-messaġġ tad-dehriet tal- Madonna f'Lourdes lil Santa Bernardina Fuq l-eżempju tat-talba tal-'Missierna' — li tibda bi kliem ta' tifħir lil Alla, il-— Kurunella lill-Madonna ta' Lourdes ukoll tibda b'tifħir jew tislima lill-Madonna. — Hija tintroduċi lil Bernardina bħala dik li — lilha dehret il-Madonna, u l-post fejn saru — d-dehriet, jiġifieri fil-grotta ta' Lourdes, filwaqt li tfakkarna l-għan ta' dawn id- dehriet ''biex imħabbtek hemm turina. ' It-tliet strofi li jsegwu nistgħu nqisuhom bħala deskrizzjoni ta' kif il- Madonna dehret lil Bernardina. Fit-tieni strofa nsibu n-numru tad-dehriet: 'lilha dhert tmintax-il darba', akkumpanjati minn deskrizzjoni ta' kif Bernardina rat lill-Madonna, jiġifieri 'b'libsa bajda u faxxa kaħla.' F'din id-deskrizzjoni ma jonqsux l-aġġettivi għad-dehra tal-Madonna: ''bħala xemx tiddi bid-dija … kollok ħlewwa Leħen il-Konfraternità tal-Beata Verġni Immakulata ta' Lourdes, Qrendi Sċubirotis ritratt meħud c. 1858 u sbuħija.' It-tielet strofa, imbagħad, tikkonċentra fuq ir-riġlejn 'ħafjin' tal-Madonna li kienu jistrieħu 'fuq ix- xitla minn tal-ward' u li fuq kull riġel tal-Madonna kien hemm ''warda minn tad-deheb l-iżjed fin.' Fir-raba' strofa, mir-riġlejn ngħaddu għall-idejn tal-Madonna kif rathom Bernardina. Hawn naqraw li f'idejn il-Madonna kien hemm kuruna tar-rużarju li ż-żibeġ tagħha kien ''abjad bħal-ħalib.' Il-preżenza ta' din il-kuruna f'id il-Madonna kellha sservi biex tfakkarna li 'fir-rużarju l-għaxqa ssib,' Nistgħu ngħidu li din id-deskrizzjoni taqbel ma' dak li naqraw fl-ewwel dehra tal-Madonna lil Bernardina li seħħet fil-jum tal-Ħamis tal-11 ta' Frar tal-1858. Il-ħames u s-sitt strofa nistgħu nqisuhom bħala ġabra fil-qosor tal- messaġġ indirizzat direttamernt lejn il- ħajja ta' Bernardina. Fil-ħames strofa, fil-fatt, l-awtur tal-Kurunella jintroduċi l-'kliem ħelu kollu ħrara' tal-Madonna sabiex Bernardina 'ttiġi f'din il-grotta' ħalli 'trodd ħmistax-il żjara.' Hekk kienet talbet il-Madonna lil Bernardetta fit-tielet dehra tagħha li seħħet fit-18 ta' Frar tal- , istess sena.' Is-sitt strofa, imbagħad, ( torbot mat-tielet dehra fejn il-Madonna spjegat lil Bernardina li l-ħlas għal dan kollu ma kellux ikun ''il-ġid ta' dina l-art, iżda l-glorja minn tal-ġenna''' Fil-fatt dawk li kitbu dwar il-ħajja tagħha, juruna kemm Bernardina kellha tbati f'din il-ħajja minħabba dawn id-dehrietl L-istrofi li jsegwu jiġbru fihom il-messaġġ tal-Madonna f'Lourdes, messaġġ indirizzat għall-poplu nisrani. Is- seba' strofa hija mibnija fuq dak li ġara fis-sitt dehra Mloniopolia ġ l tal-Madonna li seħħet fil-21 ta' Frar tal-istess sena. L-istrofa tibda. billi takkumpanja l-messaġġ tal-Madonna I bid-dmugħ nieżel minn għajnejk' (tal- Madonna). Bħalma Ġesti beka quddiem Ġerusalemm għax ma laqgħetx iż-żjara ta' Alla f'Ibnu Ġesti (ara Lq 19:41-44), hekk issa l-Madonna tibki 'għall-ħtijiet — minn tal-bnedmin.' Filwaqt li tagħmel dan, il-Madonna titlob lill-Bernardina: 'Ttlob wisq għall-midimbin.'' It-tmien strofa taqbel ma' dak li naqraw fit-tmien dehra tal-Madonna li seħħet fl-24 ta' Frar Dakinhar naqraw kif il-Madonna rrepetiet għal tliet darbiet il-kelma ''penitenza,' kelma li kellha sservi ''sabiex il-maħfra aħna jkollna mis-smewwiet.' Id-disa' strofa tiġbor fiha l-ordni li l-Madonna tat lil Bernardina fil-ħdax-il dehra li seħħet fis-27 ta' Frar sabiex tgħid lill-qassisin jibnu knisja f'dak l-irdum. L-għan ta' dan il-bini kellu jservi ħalli 'l-qima tal-insara jista' jkollok hemm kuljum.'5 L-għaxar strofa tintrabat ma' dik ta' qabilha meta naqraw li minbarra l-knisja, il-Madonna talbet lil din it-tfajla sabiex ''issirlek purċissjoni, għal ġol-Grotta li qaddist b'dina l-kbira apparizzjoni.' Fil-fatt, dan hu dak li l-Madonna kienet talbet fl-erbatax-il dehra tagħha li seħħet fit-2 ta' Marzu tal-istess sena. It-tliet strofi li jmiss nistgħu niġbruhom flimkien permezz tas-simbolu tal-ilma, element qawwi f'dawn id-dehriet tal- Madonna. Fil-ħdax-il strofa l-ewwel naqraw dwar kif 'għajn ta' ilma l-iżjed safi, nissilt b'għaġeb, minn ġol-art'' Dan Pittura ta' Dr Dun Pietru Pawl Xuereb, l-awtur tal-Kurunella, li tinsab fil-Bażilika Santwarju tal-Assunta fil-Mosta. Dan hu dak li ġara wara l-ħmistax il-dehra li seħħet fl-4 ta' Marzu meta l-ilma li minnu l-Madonna kienet tkellmet baqa' dejjem joktor u jinxtered mal-art kollha'0:— Fit-tnax-il- strofa, imbagħad, naqraw dak li l-Madonna tġagħlet' lil Bernardina tagħmel jiġifieri 'li tinħasel f'dik il-għajn, tixrob minnha, il-ħaxix tiekol li kien trabba qalb it-tajn. 7 Dan kollu seħħ fid-disa' dehra nhar il-25 ta' Frar, meta Bernardina b'ubbidjenza lejn il-Madonna bdiet tħaffer fil-grotta sakemm sabet l-ilma, xorbot minnu u ħaslet wiċċha bih. Imbagħad hija qaċċtet ftit ħaxix milli kien hemm u kilitu, b'mod illi xi wħud li kienu preżenti ħasbuha li qed tiġġennen.' It-tlettax-il strofa tkompli tikkonċentra fuq il-qawwa ta' dan l-ilma ta' Lourdes li issa jissejjaħ 'ilma minn tas-saħħa' li permezz tiegħu 'l-eħżen nies saru tajbin, qalgħu l-qawwa l-morda kollha, sabu faraġ l-imnikktin ' Hekk fil-fatt ġara matul dan iż-żmien fejn tant persuni morda li resqu jinħaslu f'dan l-ilma bil-fidi kisbu l-fejqan tar-ruħ u l-ġisem. Il-Kurunella tagħlaq b'żewġ strofi li nistgħu niġbruhom flimkien. Fl-erbatax-il strofa naqraw l-isem li l-Madonna tat lilha nnifisha meta kellmet lil Bernardina: 'Jiena jien il- Kunċizzjoni, mort għedtilha, Immakulata.' Dan hu dak li l-Madonna qalet lil din it-tfajla fis-sittax-il dehra li seħħet fil-25 ta' Marzu, festa tat-tħabbira tal-Mulej.' Il-kliem tal- Madonna fil-fatt jikkonferma d-domma tal-Immakulata Kunċizzjoni pproklamata mill-Papa Piju IX, fit-8 ta' Diċembru 1854. Il-Kurunella tagħlaq bil-ħmistax-il strofa li hi tifħir lill-Madonna ''taħt it-titlu minn ta' Lourdes, lilek nagħtu kull foħrija ' Il-mod kif Dun Pietru Pawl Xuereb niseġ din il- Kurunella jfakkarna fil-kliem tal-Papa Franġisku fl-għeluq tal-Eżortazzjoni Appostolika Il-Ferħ tal-Evanġelju, fejn fin-n.286 jikteb: Marija hi dik li għar tal-annimali taf tibdlu f'dar għal Ġest. ''5 Tassew li l-preżenza tal-Madonna fil- grotta ta' Massabielle li kienet għar maħmuġ, bidlitu f'dar għal binha Ġest. l Ara n-nota mehmuża tal-Kurunella stampata f'Id-Dehriet ta' Lourdes u ġabra ta' talb (Malta: Librerija Franġiskana, 1930), 23. 2 Fuq il-ħajja ta' Santa Bernardina Soubirous ara, P. Antonio Maria OFM Cap, Ħajja tal-Beata Bernardina Soubirous: Meħud mill-'Immakulata' (Malta: Librerija Franġiskana). $ Ara Il-Madonna ta' Lourdes meqjuma fil-kappella-grotta tal-patrijiet Kapuċċini, il-Furjana (Malta: Empire Press, 1955), 23-25. U Il-Papa Franġisku, Eżortazzjoni Appostolika, Il-Ferħ tal-Evanġelju, traduzzjoni: Francesco Pio Attard (Malta: Pubblikazzjoni Dumnikani, Leħen il-Konfraternità tal-Beata Verġni Immakulata ta' Lourdes, Qrendi